text: [{"text_idx": "#000003", "text": "Hann hevur fyri ta\u00f0 mesta go\u0301\u00f0ar royndir vi\u00f0 HB i\u0301 steypakappingini. Fyri skjo\u0301tt fimm a\u0301rum si\u0301\u00f0an var hann annar av teimum ba\u0301\u00f0um, sum vo\u0301ru vi\u0301stir av v\u00f8lli i\u0301 dramatisku og minnisri\u0301ku steypafinaluni, sum B36 vi\u00f0 ni\u0301ggju monnum vann a\u0301 grannunum eftir brotssparkskapping. A\u0301ri\u00f0 fyri var hann eisini vi\u00f0 fra\u0301 byrjan, ta\u0301 Ro\u0301aldur Jakobsen vi\u00f0 tveimum ma\u0301lum skeyt B36 i\u0301 steypafinaluna. Fyrst vi\u00f0 beinlei\u00f0is fri\u0301sparki, og si\u0301\u00f0an vi\u00f0 gyltum skoti u\u0301r 72 metrum, ta\u0301 ma\u0301lverjin hja\u0301 HB var frammi mo\u0301ti mi\u00f0linjuni. Eisini ta fer\u00f0ina sp\u00e6ldi B36 vi\u00f0 ni\u0301ggju monnum."}, {"text_idx": "#000005", "text": "Hann hevur veri\u00f0 vi\u00f0 i\u0301 no\u0301gv a\u0301r, fyri ta\u00f0 mesta sum vongverji, men nu\u0301 hevur hann annan leiklut a\u0301 v\u00f8llinum. 27 a\u0301ra gamli Benjamin Heinesen, sum er farin undir si\u0301tt to\u0301lvta kappingara\u0301r i\u0301 hvi\u0301tu troyggjuni, hevur seinastu vikurnar i\u0301 fleiri f\u00f8rum r\u00f8kt uppga\u0301vuna sum fremsti ma\u00f0ur. Fri\u0301ggjadagin var hann eisini millum ma\u0301lskju\u0301ttarnar i\u0301 sannf\u00f8randi sigrinum vi\u00f0 Sto\u0301ra\u0301."}, {"text_idx": "#000006", "text": "- Eg havi alti\u0301\u00f0 vilja\u00f0 sp\u00e6lt a\u0301 teimum framr\u00e6tta\u00f0u pla\u0301ssunum, og nu\u0301 ber betur til. Eg var illa darva\u00f0ur av ska\u00f0a i\u0301 fj\u00f8r, samstundis sum Si\u0301mun So\u0301lheim var sannf\u00f8randi sum bakkur. I\u0301 vetur pra\u0301ta\u00f0i eg vi\u00f0 Dan og spurdi, um ta\u00f0 bar til at fa\u0301a annan leiklut a\u0301 v\u00f8llinum. Ti\u0301betur kom Jann Benjaminsen i\u0301 ho\u0301pin um sama mundi. Annars hev\u00f0i eg helst veri\u00f0 fluttur aftur a\u0301 bakkin, ta\u0301 Si\u0301mun noyddist u\u0301t vi\u00f0 ska\u00f0a i\u0301 Nor\u00f0ag\u00f8tu i\u0301 fyrsta umfari, sigur Benjamin brosandi og sipar til, at Jann Benjaminsen var\u00f0 innskiftur a\u0301 bakkpla\u0301ssi\u00f0 ta fer\u00f0ina."}, {"text_idx": "#000007", "text": "- Perso\u0301nliga er st\u00f8rsti munurin, at eg kann nu\u0301 i\u0301 st\u00f8rri mun a\u0301taka m\u00e6r uppga\u0301vuna sum ein av lei\u00f0arunum, b\u00e6\u00f0i a\u0301 v\u00f8llinum og uttanfyri. Ta\u00f0 havi eg alti\u0301\u00f0 vilja\u00f0. Umframt ta\u00f0, so er eisini \u00f8\u00f0rvi\u0301si at fara til venjing dagin fyri dyst og kenna spenningin i\u0301 kroppinum, um eg havi avrika\u00f0 no\u0301g v\u00e6l hesa vikuna fyri at vera vi\u00f0 fra\u0301 byrjan. Ta\u00f0 er gro\u0301th\u00f8r\u00f0 og sunn kapping um pla\u0301ssini, og ta\u00f0 da\u0301mar m\u00e6r sera v\u00e6l, sigur hann."}, {"text_idx": "#000008", "text": "Benjamin \u00e6tlar s\u00e6r sja\u0301lvsagt eisini ein leiklut a\u0301 v\u00f8llinum i\u0301 morgin. Hann og li\u00f0felagararnir \u00e6tla eisini at l\u00f8na grannunum aftur fyri o\u0301sigurin i\u0301 landskappingini fyrr i\u0301 a\u0301r."}, {"text_idx": "#000009", "text": "- Eg v\u00e6nti, at hesin dysturin fer at li\u0301kjast dystinum, sum vit sp\u00e6ldu fyrr i\u0301 a\u0301r. Hesafer\u00f0 skulu vit hinvegin vera meira avgj\u00f8rdir, so ta\u00f0 ver\u00f0a vit, sum sty\u0301ra b\u00e6\u00f0i sp\u00e6linum og leikfer\u00f0ini. Vit byggja st\u00f8\u00f0ugt uppa\u0301, vit menna okkum fyri hv\u00f8nn dyst, og ta\u00f0 skal eisini si\u0301ggjast aftur i\u0301 anna\u00f0kv\u00f8ld, sigur Benjamin Heinesen."}]